CELEX: 32017R1457
Language: sl
Date: 2017-08-10 00:00:00
Title: Izvedbena uredba Komisije (EU) 2017/1457 z dne 10. avgusta 2017 o spremembi Uredbe Sveta (ES) št. 329/2007 o omejevalnih ukrepih proti Demokratični ljudski republiki Koreji

11.8.2017   
            
            
               SL
            
            
               Uradni list Evropske unije
            
            
               L 208/33
            
         IZVEDBENA UREDBA KOMISIJE (EU) 2017/1457
   z dne 10. avgusta 2017
   o spremembi Uredbe Sveta (ES) št. 329/2007 o omejevalnih ukrepih proti Demokratični ljudski republiki Koreji
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 329/2007 z dne 27. marca 2007 o omejevalnih ukrepih proti Demokratični ljudski republiki Koreji (1) ter zlasti člena 13(1)(d) Uredbe,
   ob upoštevanju naslednjega:
   
               (1)
            
            
               V Prilogi IV k Uredbi (ES) št. 329/2007 so na seznam uvrščene osebe, subjekti in organi, ki jih je določil Odbor za sankcije ali Varnostni svet Združenih narodov (VSZN), za katere velja zamrznitev sredstev in gospodarskih virov iz navedene uredbe.
            
         
               (2)
            
            
               VSZN je 5. avgusta 2017 sprejel Resolucijo 2371(2017), s katero je na seznam oseb in subjektov, za katere veljajo omejevalni ukrepi, dodal devet fizičnih oseb in štiri subjekte. Prav tako je spremenil tudi dva obstoječa vnosa.
            
         
               (3)
            
            
               Prilogo IV bi bilo zato treba ustrezno spremeniti.
            
         
               (4)
            
            
               Da se zagotovi učinkovitost ukrepov iz te uredbe, bi morala ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga IV k Uredbi (ES) št. 329/2007 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. avgusta 2017
      
         
            Za Komisijo
         
         
            V imenu predsednika
         
         
            Vodja Službe za instrumente zunanje politike
         
      
   
   
      (1)  UL L 88, 29.3.2007, str. 1.
   
      PRILOGA
      Priloga IV k Uredbi (ES) št. 329/2007 se spremeni:
      
                  1.
               
               
                  pod naslov „A. Fizične osebe“ se dodajo naslednji vnosi:
                  
                              „(54)
                           
                           
                              Choe Chun Yong (tudi Ch'oe Ch'un-yo'ng). Spol: moški. Državljanstvo: DLRK. Št. potnega lista: 654410078. Druge informacije: predstavnik banke Ilsim International Bank, ki je povezana z vojsko DLRK in tesno povezana s podjetjem Korea Kwangson Banking Corporation. Banka Ilsim International Bank se je poskušala izogniti sankcijam Združenih narodov. Datum uvrstitve na seznam: 5.8.2017.
                           
                        
                              (55)
                           
                           
                              Han Jang Su (tudi Chang-Su Han). Spol: moški. Datum rojstva: 8.11.1969. Kraj rojstva: Pjongjang. Državljanstvo: DLRK. Št. potnega lista: 745420176. Datum poteka veljavnosti potnega lista: 19.10.2020. Druge informacije: glavni predstavnik banke Foreign Trade Bank. Datum uvrstitve na seznam: 5.8.2017.
                           
                        
                              (56)
                           
                           
                              Jang Song Chol. Datum rojstva: 12.3.1967. Državljanstvo: DLRK. Druge informacije: predstavnik podjetja Korea Mining Development Corporation (KOMID) v tujini.
                           
                        
                              (57)
                           
                           
                              Jang Sung Nam. Spol: moški. Datum rojstva: 14.7.1970. Državljanstvo: DLRK. Št. potnega lista: 563120368, izdan 22.3.2013. Datum poteka veljavnosti potnega lista: 22.3.2018. Naslov: DLRK. Druge informacije: vodja podružnice podjetja Tangun Trading Corporation v tujini, katere glavna naloga je nabava blaga in tehnologij v podporo programom DLRK za raziskave in razvoj na področju obrambe. Datum uvrstitve na seznam: 5.8.2017.
                           
                        
                              (58)
                           
                           
                              Jo Chol Song (tudi Cho Ch'o'l-so'ng). Spol: moški. Datum rojstva: 25.9.1984. Državljanstvo: DLRK. Št. potnega lista: 654320502. Datum poteka veljavnosti potnega lista: 16.9.2019. Druge informacije: namestnik predstavnika podjetja Korea Kwangson Banking Corporation, ki zagotavlja finančne storitve za banko Tanchon Commercial Bank in podjetje Korea Hyoksin Trading, podrejeni subjekt podjetja Korea Ryonbong General Corporation. Datum uvrstitve na seznam: 5.8.2017.
                           
                        
                              (59)
                           
                           
                              Kang Chol Su. Datum rojstva: 13.2.1969. Državljanstvo: DLRK. Št. potnega lista: 472234895. Druge informacije: uradnik podjetja Korea Ryonbong General Corporation, specializiranega za nabavo blaga za obrambno industrijo DLRK in za podporo DLRK pri prodaji vojaškega blaga v tujini. Njegove nabave prav tako verjetno podpirajo program kemičnega orožja v DRLK. Datum uvrstitve na seznam: 5.8.2017.
                           
                        
                              (60)
                           
                           
                              Kim Mun Chol (tudi Kim Mun-ch'o'l). Datum rojstva: 25.3.1957. Državljanstvo: DLRK. Druge informacije: predstavnik banke Korea United Development Bank. Datum uvrstitve na seznam: 5.8.2017.
                           
                        
                              (61)
                           
                           
                              Kim Nam Ung. Državljanstvo: DLRK. Št. potnega lista: 654110043. Druge informacije: predstavnik banke Ilsim International Bank, ki je povezana z vojsko DLRK in tesno povezana s podjetjem Korea Kwangson Banking Corporation. Banka Ilsim International Bank se je poskušala izogniti sankcijam Združenih narodov. Datum uvrstitve na seznam: 5.8.2017.
                           
                        
                              (62)
                           
                           
                              Pak Il Kyu (tudi Pak Il-Gyu). Spol: moški. Državljanstvo: DLRK. Št. potnega lista: 563120235. Druge informacije: uradnik podjetja Korea Ryonbong General Corporation, specializiranega za nabavo blaga za obrambno industrijo DLRK in za podporo Pjongjangu pri prodaji vojaškega blaga. Njegove nabave prav tako verjetno podpirajo program kemičnega orožja v DRLK. Datum uvrstitve na seznam: 5.8.2017.“;
                           
                        
            
                  2.
               
               
                  pod naslov „B. Pravne osebe, subjekti in organi“ se dodajo naslednji vnosi:
                  
                              „(47)
                           
                           
                              Foreign Trade Bank (FTB). Sedež: FTB Building, Jungsong-dong, Central District, Pjongjang, DLRK. Druge informacije: banka Foreign Trade Bank je banka v državni lasti, ki deluje kot glavna devizna banka DLRK in je zagotovila ključno finančno podporo za podjetje Korea Kwangson Banking Corporation. Datum uvrstitve na seznam: 5.8.2017.
                           
                        
                              (48)
                           
                           
                              Korean National Insurance Company (KNIC) (tudi Korea National Insurance Corporation, Korea Foreign Insurance Company). Sedež: Central District, Pjongjang, DLRK. Druge informacije: Korean National Insurance Company je finančna in zavarovalniška družba DLRK, ki je povezana z uradom 39. Datum uvrstitve na seznam: 5.8.2017.
                           
                        
                              (49)
                           
                           
                              Koryo Credit Development Bank (tudi Daesong Credit Development Bank; Koryo Global Credit Bank; Koryo Global Trust Bank). Sedež: Pjongjang, DLRK. Druge informacije: banka Koryo Credit Development Bank deluje v industriji finančnih storitev v okviru gospodarstva DLRK. Datum uvrstitve na seznam: 5.8.2017.
                           
                        
                              (50)
                           
                           
                              Skupina Mansudae Overseas Project Group of Companies (tudi Mansudae Art Studio). Sedež: Pjongjang, DLRK. Druge informacije: Mansudae Overseas Project Group of Companies je opravila, omogočila ali bila odgovorna za izvoz delavcev iz DLRK v druge države v zvezi z dejavnostmi, povezanimi z gradbeništvom, vključno z izdelavo kipov in spomenikov, z namenom ustvarjanja dohodka za vlado DLRK ali Delavsko stranko Koreje. Poročalo se je, da je Mansudae Overseas Project Group of Companies poslovala v Afriki in Jugovzhodni Aziji, med drugim v Alžiriji, Angoli, Bocvani, Beninu, Kambodži, Čadu, Demokratični republiki Kongo, Ekvatorialni Gvineji, Maleziji, Mozambiku, Madagaskarju, Namibiji, Siriji, Togu in Zimbabveju. Datum uvrstitve na seznam: 5.8.2017.“;
                           
                        
            
                  3.
               
               
                  pod naslovom „A. Fizične osebe“ se vnos:
                  
                              „(16)
                           
                           
                              Jang Bom Su (tudi Jang Pom Su). Datum rojstva: 15.4.1957. Državljanstvo: Severna Koreja. Drugi podatki: predstavnik banke Tanchon Commercial Bank v Siriji. Datum uvrstitve na seznam: 2.3.2016.“
                           
                        nadomesti z naslednjim:
                  
                              „(16)
                           
                           
                              Jang Bom Su (tudi Jang Pom Su, Jang Hyon U). Datum rojstva: 15.4.1957, 22.2.1958. Državljanstvo: DLRK. Št. potnega lista: 836110034 (diplomatski). Datum poteka veljavnosti potnega lista: 1.1.2020. Druge informacije: predstavnik banke Tanchon Commercial Bank v Siriji. Datum uvrstitve na seznam: 2.3.2016.“;
                           
                        
            
                  4.
               
               
                  pod naslovom „A. Fizične osebe“ se vnos:
                  
                              „(18)
                           
                           
                              Jon Myong Guk (tudi Cho'n Myo'ng-kuk). Datum rojstva: 18.10.1976. Državljanstvo: Severna Koreja. Št. potnega lista: 4721202031 (velja do: 21.2.2017). Drugi podatki: predstavnik banke Tanchon Commercial Bank v Siriji. Datum uvrstitve na seznam: 2.3.2016.“
                           
                        nadomesti z naslednjim:
                  
                              „(18)
                           
                           
                              Jon Myong Guk (tudi Cho'n Myo'ng-kuk, Jon Yong Sang). Datum rojstva: 18.10.1976, 25.8.1976. Državljanstvo: DLRK. Št. potnega lista: 4721202031 (datum poteka veljavnosti potnega lista: 21.2.2017), 836110035 (diplomatski, datum poteka veljavnosti potnega lista: 1.1.2020). Druge informacije: predstavnik banke Tanchon Commercial Bank v Siriji. Datum uvrstitve na seznam: 2.3.2016.“